రాంచీ: తొలిరోజు ఆటలో టీమిండియా కెప్టెన్ విరాట్ కోహ్లీ గాయపడడంతో అతనీ మ్యాచ్లో కొనసాగుతాడో లేదోనన్న ఆందోళన నెలకొంది. ఫీల్డింగ్ సమయంలో విరాట్ కుడి భుజానికి గాయం కావడంతో 50 ఓవర్లపాటు డ్రెస్సింగ్ రూమ్కే పరిమితమయ్యాడు. జడేజా వేసిన ఇన్నింగ్స్ 40వ ఓవర్లో హ్యాండ్స్కోంబ్ కొట్టిన బంతి మిడ్వికెట్ బౌండ్రీ దిశగా పరుగులు పెట్టగా.. కోహ్లీ దాన్ని డైవ్ చేస్తూ ఆపాడు. ఈ క్రమంలో అతని కుడి భుజం నేలకు బలంగా తాకింది. వెంటనే భుజం పట్టుకుని కూర్చుండిపోయాడు. ఫిజియో వచ్చి అతన్ని బయటకు తీసుకెళ్లాడు. ఆ తర్వాత అతడు మళ్లీ ఫీల్డింగ్కు రాలేదు. కోహ్లీ భుజానికి గురువారం సాయంత్రం స్కానింగ్ నిర్వహించారు. రిపోర్టు వచ్చిన తర్వాత గాయం అంత తీవ్రమైనదేమీ కాదని బీసీసీఐ ప్రకటించింది. కోహ్లీ మెల్లగా కోలుకుంటాడని, ఆందోళన అవసరం లేదంది. కాగా, మైదానం వీడిన తర్వాత విరాట్ భుజానికి ఐస్ ప్యాక్ వేసుకున్నాడు. ఆ తర్వాత షాడో ప్రాక్టీస్ చేస్తూ కనిపించాడు. ఒకవేళ శుక్రవారం కూడా కోహ్లీ మైదానంలోకి దిగకపోతే.. నిబంధనల ప్రకారం భారత ఇన్నింగ్స్ సమయంలో అతడు లోయరార్డర్లో బ్యాటింగ్కు రావాల్సి ఉంటుంది. ఎందుకంటే క్రికెట్ నిబంధనల ప్రకారం ఇలా మైదానం వీడిన ఆటగాడు.. ఎంత సేపు బయట ఉన్నాడో అంతసేపు మళ్లీ మైదానంలో గడిపితేనే తర్వాత బ్యాటింగ్కు రావాల్సి ఉంటుంది. లేదా లోయరార్డర్లో రావాలి.
raanchii: toliroju aatalo teamindia kepten virat kohli gaayapadadamtho atanee matchlo konasagutado ledonanna aandolana nelakondi. feelding samayamlo virat kudi bhujaniki gaayam kaavadamtho 50 ovarlapaatu dressing roomke parimitamayyaadu. jadeja vesina innings 40va ovarlo handscomb kottina banti midvicat boundri disagaa parugulu pettagaa.. kohli daanni dive chestu aapaadu. ee kramamlo athani kudi bhujam neelaku balangaa taakindi. ventane bhujam pattukuni koorchundipoyaadu. fizio vachi atanni bayataku teesukellaadu. aa tarvaata atadu malli feeldingku raledu. kohli bhujaniki guruvaram saayantram scaning nirvahinchaaru. reportu vachina tarvaata gaayam anta teevramainademi kaadani bcci prakatinchindi. kohli mellagaa kolukuntadani, aandolana avasaram ledandi. kaga, maidanam veedina tarvaata virat bhujaniki ais pyak vesukunnadu. aa tarvaata shado practies chestu kanipinchaadu. okavela sukravaaram kuudaa kohli maidaanamloki digakapothe.. nibandhanala prakaaram bhaarata innings samayamlo atadu loyararderlo battingku ravalsi untundi. endukante cricket nibandhanala prakaaram ilaa maidanam veedina aatagaadu.. entha sepu bayata unnado antasepu malli maidaanamlo gadipithene tarvaata battingku ravalsi untundi. leda loyararderlo ravali.